Ռուջերո Ռիչի

Ռուջերո Ռիչի (, ), իտալական ծագումով ամերիկացի վիրտուոզ ջութակահար։ Առավել հայտնի է Նիկոլո Պագանինիի գործերի կատարմամբՌուջերո Ռիչիի կենսագրականը իր պաշտոնական կայքում։

 Կենսագրություն 
Ծնվել է Կալիֆորնիայի Սան Բրունո քաղաքում՝ իտալացի ներգաղթյալների ընտանիքում։ Նրա եղբայրը՝ Գեորգի Ռիչին, թավջութակահար էր (1923-2010)George Ricci obituary , Allegro, vol. CX, No. 9, September 2010, քույրը՝ Էմման, Մետրոպոլիտեն օպերայում ջութակ է նվագել։ Ռիչին ջութակ նվագել սովորել է հորից։ 7 տարեկանից սովորել է Լուիս Փերսինջերի և Էլիզաբեթ Լակեյի մոտ։ Փերսինջերը դաշնամուրով նրան նվագակցել է բազմաթիվ համերգներում և ձայնագրություններում։

Ռիչչին առաջին անգամ հրապարակավ ելույթ է ունեցել 1928 թվականին՝ 10 տարեկան հասակում Սան Ֆրանցիսկոյում, որտեղ նա կատարել է Հենրիկ Վենյավսկու և Անրի Վիյոտանի ստեղծագործությունները։ Ձեռք է բերել վունդերքինդի համբավ"Death of a violin legend: Ruggiero Ricci" – Definitive Paganini performer" , The Strad։ 11 տարեկանում առաջին անգամ ելույթ է ունեցել նվագախմբի ուղեկցությամբ՝ կատարելով Մենդելսոնի կոնցերտը, դրանից հետո հաջող ելույթ է ունեցել Քարնեգի Հոլում։

1930 թվականին Ռիչին սովորել է Բեռլինում՝ Գ․ Կուլենկամպֆի մոտ, որտեղ նա սովորել է «գերմանական ոճ»։

1942-1945 թվականներին ծառայել է ԱՄՆ-ի բանակում։

1947 թվականին եղել է առաջին ջութակահարը, ով ձայնագրել էր Պագանինիի բոլոր ստեղծագործություններն իրենց օրիգինալ ձևով։

Մենակատարի 70-ամյա կարիերայի ընթացքում աշխարհի 65 երկրներում ունեցել է ավելի քան 6000 համերգ։ Ինդիանայի համալսարանում, Ջուլյարդի դպրոցում և Միչիգանի համալսարանում ջութակ նվագել է սովորեցրել։ Դասավանդել է նաև Զալցբուրգի Մոցարտեում համալսարանում (Ավստրիա)։

Ռուջերո Ռիչին մահացել է 2012 թվականի օգոստոսի 6-ին՝ 94 տարեկան հասակում՝ սրտի անբավարարությունից։

 Ծանոթագրություններ 

 Արտաքին հղումներ 
 Պաշտոնական կայք  

Կատեգորիա:Ամերիկացի ջութակահարներ
Կատեգորիա:20-րդ դարի ամերիկացի երաժիշտներ
Կատեգորիա:Անձինք Կալիֆոռնիայից
Կատեգորիա:Մանկավարժներ այբբենական կարգով
Կատեգորիա:Ամերիկացի դասական երաժիշտներ
Կատեգորիա:Իտալացի ջութակահարներ